Ber a yɛrebɛhyɛ afe n’ase no, nna pɛtro na desel no bo gyina sidi esia na ekyir pɔw akron(6.9) na sidi esoun (7.0) ma lita kor. Fankwa na da a odzikan no, wɔtoo pɛtro na desel mu ɔha nkyɛmu enum na ekyir pɔw anan (5.4%) a iyi ama siesieara pɛtro na desel no be akegyina sidi dubiako na ekyir pɔw eduonum enum (11.55) na ɔnye sidi du-anan na ekyir pɔw eduonum (14.50).
Ndaawɔtwe yi n’ahyɛase na GPRTU fo dzii kan dze nkaabɔ a ɔfa fangow no bo a akɔ sor no no ho bɔto gua a nna wɔrekyerɛ dɛ, Fankgow no bo a akɔ sor na iyi dze kaar akatua ntomu bɛba. Hɔn nsɛm a wɔdze abɔto gua bio, Fankwa 14, 2022 kyerɛ dɛ, woeenya dze akatua ntomu ɔha kyɛmu eduasa (30%) aba. Iyi gyina nkitsahodzi a ɔkɔɔr do wɔ hɔn na hɔn kuw no ne mpanyimfo, mekyerɛ GPRTU of TUC fo hɔn ntamu.
GPRTU kuw no kyerɛɛ mu wɔ hɔn nsɛm no mu dɛ, “ɔnam fangow no bo a akɔ sor no ntsi, enyinamkandzea no bo, nsu no bo, edziban no bo, kaar ho ndzɛmba no bo na pii a ɔkeka ho no no bo so akɔ sor na iyi ama wonntum mpo nnya sika a nkyɛ ɔwɔ dɛ wonya no nnhwɛ hɔn ebusua na nkɛmpɛsɛ woeenya bi etuatua hɔn ho akaw.’’
GPRTU fo dze kɔkɔbɔ taa hɔn nsɛm no ekyir dɛ, mma drɔbanyi anaa metinyi biara nngye kaar akatua ntomu yi ma ɔmmbor ɔha nkyɛmu eduasa (30%) no a mpanyimfo agye ato mu ma wɔdze abɔto gua no.
